钦定古今图书集成/明伦汇编/氏族典/第430卷 > 赵开
## 钦定古今图书集成/明伦汇编/氏族典/第430卷 > 赵开

按《宋史赵开传》：“开字应祥，普州安居人。登元符三年
进士第。大观二年，权辟廱正。宣和初，出知鄢陵县。七
年，除讲议司检详官。开善心计，自检详罢，除成都路
转运判官。时张浚荷重寄，治兵秦川，经营两河，旬犒
月赏，期得士死力。费用不赀，尽取办于开。开悉知虑，
于食货筭无遗策，虽支费不可计，而赢赀若有馀。浚”
承制以开兼宣抚处置使司随军转运使奏计诣阙
下，会疾作，提举江州太平观。十一年，卒。